pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บขส. รับคืนตั๋วโดยสารเดินทางระหว่างวันที่ 8 -18 เมษายน 2564 ไม่หักค่าธรรมเนียม พร้อมเน้นย้ำตรวจเข้ม ตลอดการเดินทาง มั่นใจสงกรานต์นี้ เดินทางกับ บขส. ปลอดภัย ห่างไกลโควิด-19
วันพฤหัสบดีที่ 8 เมษายน 2564
บขส. รับคืนตั๋วโดยสารเดินทางระหว่างวันที่ 8 -18 เมษายน 2564 ไม่หักค่าธรรมเนียม พร้อมเน้นย้ําตรวจเข้ม ตลอดการเดินทาง มั่นใจสงกรานต์นี้ เดินทางกับ บขส. ปลอดภัย ห่างไกลโควิด-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ตามที่สถานการณ์การแพร่ระบาดของเชื้อไวรัสโควิด-19 ขณะนี้ พบผู้ติดเชื้อรายใหม่อย่างต่อเนื่อง และมีแนวโน้มการแพร่ระบาดในหลายพื้นที่
ดังนั้น เพื่อเป็นการป้องกันและควบคุมการแพร่ระบาดของเชื้อโควิด-19 ตามนโยบายของรัฐบาลและกระทรวงคมนาคม บขส. จึงได้ประกาศมาตรการช่วยเหลือผู้โดยสารที่มีความประสงค์งดการเดินทางในระหว่างวันที่ 8 -18 เมษายน 2564 ให้คืนตั๋วโดยสาร บขส. ได้เต็มราคา ไม่หักค่าธรรมเนียม ทั้งนี้ ผู้โดยสารสามารถติดต่อขอคืนตั๋วหรือเลื่อนการเดินทาง ได้ที่ช่องจําหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารใช้สิทธิ์บัตรสวัสดิการแห่งรัฐ , โครงการ“เราชนะ” และโครงการ “ม33เรารักกัน” ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง
สําหรับยอดจองตั๋วโดยสารล่วงหน้าในช่วงเทศกาลสงกรานต์ ข้อมูล ณ วันที่ 8 เมษายน 2564 มีผู้ใช้บริการจองตั๋ว บขส. เดินทางล่วงหน้าในวันที่ 10 เมษายน 2564 มากที่สุด คิดเป็นร้อยละ 91.46 ของจํานวนที่นั่งทั้งหมด โดยเส้นทางที่มีผู้โดยสารเดินทางมากที่สุด ได้แก่ กรุงเทพฯ - เชียงใหม่ , กรุงเทพ-สกลนคร , กรุงเทพ-หาดใหญ่ เป็นต้น
ส่วนยอดการคืนตั๋วโดยสาร ข้อมูล ณ วันที่ 7 เมษายน 2564 มีผู้โดยสารคืนตั๋วโดยสาร จํานวน 738 คน จากยอดจองตั๋วล่วงหน้า 26,582 ที่นั่ง ประกอบด้วย ภาคเหนือ จํานวน 214 คน ภาคตะวันออกเฉียงเหนือ จํานวน 394 คน และภาคใต้ จํานวน 130 คน
กรรมการผู้จัดการใหญ่ บริษัท ขนส่ง จํากัด กล่าวด้วยว่า ได้สั่งกําชับไปยังเจ้าหน้าที่ให้เพิ่มการเฝ้าระวังและป้องกันการแพร่ระบาดของเชื้อไวรัสโควิด-19 ในสถานีขนส่งผู้โดยสารทุกแห่ง และบนรถโดยสาร ตามมาตรการสาธารณสุขอย่างเคร่งครัด และขอให้ประชาชนที่มีความจําเป็นต้องเดินทาง สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดเวลา รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการ
อย่างไรก็ดีในการเดินทางข้ามจังหวัด ขอให้ประชาชนติดตามข้อมูลข่าวสารและประกาศเข้าพื้นที่ของแต่ละจังหวัดก่อนออกเดินทางด้วย สอบถามรายละเอียดข้อมูล บขส. เพิ่มเติมได้ที่ ช่องจําหน่ายตั๋ว บขส. ทุกแห่ง
รัฐบาลไทย-ข่าวทำเนียบรัฐบาล-ครม. ไฟเขียวร่างประกาศ ก.พาณิชย์ กำหนด “เกลือ” เป็นสินค้านำเข้าที่ต้องมีหนังสือรับรองถิ่นกำเนิดสินค้า แก้ปัญหาราคาเกลือในประเทศ
วันพฤหัสบดีที่ 8 เมษายน 2564
ครม. ไฟเขียวร่างประกาศ ก.พาณิชย์ กําหนด “เกลือ” เป็นสินค้านําเข้าที่ต้องมีหนังสือรับรองถิ่นกําเนิดสินค้า แก้ปัญหาราคาเกลือในประเทศ
ครม. ไฟเขียวร่างประกาศ ก.พาณิชย์ กําหนด “เกลือ” เป็นสินค้านําเข้าที่ต้องมีหนังสือรับรองถิ่นกําเนิดสินค้า แก้ปัญหาราคาเกลือในประเทศ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ ว่า ครม.อนุมัติหลักการร่างประกาศกระทรวงพาณิชย์ เรื่อง กําหนดให้เกลือเป็นสินค้าที่ต้องมีหนังสือรับรองและต้องปฏิบัติตามมาตรการจัดระเบียบในการนําเข้ามาในราชอาณาจักร พ.ศ. .... ตามที่กระทรวงพาณิชย์เสนอ เพื่อช่วยเหลือเกษตรกรชาวนาเกลือทะเลที่ได้รับผลกระทบจากปัญหาการนําเข้าเกลือจากต่างประเทศ ส่งผลให้ราคาเกลือในประเทศตกต่ํา ซึ่งกระทรวงพาณิชย์ได้ดําเนินการรับฟังความคิดเห็นจากผู้มีส่วนได้ส่วนเสียต่อร่างประกาศฉบับนี้เรียบร้อยแล้ว โดยมีสาระสําคัญดังนี้
1. กําหนดให้เกลือตามพิกัดอัตราศุลกากรประเภทย่อย จํานวน 7 รายการ เช่น เกลือป่นสําหรับรับประทาน เกลือหินที่ไม่ผ่านกรรมวิธี เกลือสําหรับอุตสาหกรรมอาหารหรืออุตสาหกรรมยา เกลือสําหรับอุตสาหกรรมอื่นๆ เป็นสินค้าที่ต้องมีหนังสือรับรองถิ่นกําเนิดสินค้าหรือหลักฐานการอนุญาตให้ส่งออก ที่ออกโดยหน่วยงานของรัฐหรือหน่วยงานอื่นที่มีอํานาจจากประเทศผู้ผลิตหรือผู้ส่งออก เพื่อแสดงต่อกรมศุลกากรประกอบการนําเข้ามาในราชอาณาจักร
2. กําหนดให้ผู้นําเข้าเกลือต้องปฏิบัติตามมาตรการจัดระเบียบในการนําเข้ามาในราชอาณาจักร เช่น ขึ้นทะเบียนเป็นผู้นําเข้าเกลือกับกรมการค้าต่างประเทศหรือหน่วยงานที่กําหนด และต้องรายงานการนําเข้า การครอบครอง วัตถุประสงค์การใช้ เป็นรายเดือนต่อกรมการค้าต่างประเทศ
3. กําหนดให้ร่างประกาศนี้ มีผลบังคับใช้เมื่อพ้นกําหนด 60 วัน นับแต่วันประกาศในราชกิจจานุเบกษา เป็นต้นไป
นางสาวรัชดา กล่าวด้วยว่า การที่ราคาเกลือของไทยตกนั้น ยังมีปัจจัยอื่นเกี่ยวข้องด้วย ซึ่งที่ประชุม ครม.ได้ฝากให้กระทรวงเกษตรและสหกรณ์เร่งส่งเสริมการยกระดับคุณภาพและประสิทธิภาพการผลิตของเกษตรกรชาวนาเกลือทะเลของไทย เพื่อให้มีศักยภาพทางการแข่งขันเพิ่มขึ้น
...................
รัฐบาลไทย-ข่าวทำเนียบรัฐบาล-๑๓๔ ปี กระทรวงกลาโหม
วันพฤหัสบดีที่ 8 เมษายน 2564
๑๓๔ ปี กระทรวงกลาโหม
"ศาลาว่าการกลาโหม หรือโรงทหารหน้า ในอดีต เป็นต้นแบบของหน่วยทหารสมัยใหม่"
เมื่อ ๑๓๔ ปี ที่ผ่านมา ศาลาว่าการกลาโหมเป็นที่ตั้งของหน่วยทหาร ที่ใช้เป็นที่ฝึกทหาร ที่พักทหาร และยังมีระบบไฟฟ้า ประปา โทรศัพท์ เป็นอาคารที่สามารถบรรจุกําลังพลได้เรือนหมื่น พร้อมยุทโธปกรณ์ ทั้งยังเป็นสถานที่ ที่ทรงคุณค่า และคุณลักษณะอันสูงส่งทางสถาปัตยกรรม ด้วยรูปแบบสถาปัตยกรรมแบบ คลาสสิค พาลลาเดียน และที่สําคัญ...เป็นส่วนราชการเดียวที่มีโฉนดที่ดินเป็นกรรมสิทธิ์
รัฐบาลไทย-ข่าวทำเนียบรัฐบาล-นฤมล เยือนแพร่ ใช้นวัตกรรมยกระดับวิสาหกิจชุมชน
วันพฤหัสบดีที่ 8 เมษายน 2564
นฤมล เยือนแพร่ ใช้นวัตกรรมยกระดับวิสาหกิจชุมชน
รมช.แรงงาน นําทีมลุย จ. แพร่ สานต่อภารกิจขับเคลื่อนไทยไปด้วยกัน ดันนวัตกรรมยกระดับวิสาหกิจชุมชน ขับเคลื่อนเศรษฐกิจฐานราก
วันที่8เมษายน2564ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานพร้อมด้วยหม่อมหลวงปุณฑริกสมิติที่ปรึกษารัฐมนตรีช่วยว่าการกระทรวงแรงงานและทีมงานลงพื้นที่จังหวัดแพร่ติดตามการขับเคลื่อนไทยไปด้วยกันจังหวัดแพร่ตรวจเยี่ยมโครงการโรงงานต้นแบบถ่ายทอดเทคโนโลยีสิ่งทอนาโนภาคเหนือณวิทยาลัยเทคนิคแพร่อําเภอเมืองจังหวัดแพร่พร้อมตรวจเยี่ยมการฝึกอบรมพาณิชย์อิเล็กทรอนิกส์สําหรับผู้ประกอบการชุมชนและการตกแต่งเครื่องเรือนด้วยไม้สักณสํานักงานพัฒนาฝีมือแรงงานแพร่นําทีมเยี่ยมชมโดยอธิบดีกรมพัฒนาฝีมือแรงงานนายธวัชเบญจาทิกุล
ในช่วงเช้าศาสตราจารย์นฤมล และคณะเดินทางลงพื้นที่ตรวจเยี่ยมโครงการโรงงานต้นแบบถ่ายทอดเทคโนโลยีสิ่งทอนาโนภาคเหนือณวิทยาลัยเทคนิคแพร่อําเภอเมืองจังหวัดน่านซึ่งเป็นการต่อยอดปรับปรุงผลิตภัณฑ์ผ้ามัดย้อมของกลุ่มวิสาหกิจชุมชนหม้อห้อมทุ่งเจริญย้อมสีธรรมชาติให้มีความทันสมัยตรงตามความนิยมให้มากขึ้นเช่นการออกแบบลวดลายลักษณะสีหม้อห้อมและการแปรรูปเป็นผลิตภัณฑ์ต่างๆอาทิทําเป็นกระเป๋าเสื้อผ้าสําเร็จรูปที่ออกแบบถูกใจวัยรุ่นรวมถึงการนําผ้านาโนมาใช้ผลิตเป็นผ้ามัดย้อมด้วยเทคโนโลยีสมัยใหม่เพิ่มความหลากหลายของสินค้าให้มากขึ้นเพื่อให้ผู้ซื้อได้เลือกซื้อตามความชอบการนําเทคโนโลยีสมัยใหม่เข้ามาใช้ช่วยทําให้มีการผลิตในปริมาณที่สูงขึ้นนําไปสู่การสร้างรายได้และอาชีพให้คนในชุมชนต่อไป
ในช่วงบ่ายเข้าร่วมประชุมติดตามการขับเคลื่อนไทยไปด้วยกันรับฟังการดําเนินโครงการพัฒนาและเสริมสร้างความเข้มแข็งทางเศรษฐกิจฐานรากในพื้นจังหวัดแพร่และการดําเนินโครงการขับเคลื่อนไทยไปด้วยกันจังหวัดแพร่พร้อมกันนี้ได้ร่วมกันพิจารณาประเด็นการแก้ไขปัญหาที่ดินทํากินในพื้นที่ป่า(คทช.)จังหวัดแพร่รวมถึงการบริหารจัดการน้ําและมาตรการเตรียมความพร้อมเพื่อบรรเทาปัญหาภัยแล้งในพื้นที่จังหวัดแพร่ซึ่งจะได้ประสานไปยังหน่วยงานทุกภาคส่วนที่เกี่ยวข้องเพื่อร่วมมือกันแก้ไขปัญหาและพัฒนาจังหวัดแพร่ต่อไป
หลังจากนั้นได้เดินทางไปตรวจเยี่ยมการฝึกอบรมหลักสูตรการพาณิชย์อิเล็กทรอนิกส์สําหรับผู้ประกอบการชุมชนภายใต้โครงการพัฒนาวิสาหกิจสู่ความเป็นมืออาชีพและการตกแต่งเครื่องเรือนด้วยไม้สักภายใต้โครงการเพิ่มมูลค่าเฟอร์นิเจอร์และผลิตภัณฑ์ไม้สักด้วยนวัตกรรมและเทคโนโลยีการฝึกอบรมการตัดผมชายเป็นหลักสูตรเตรียมเข้าทํางานการทดสอบมาตรฐานฝีมือแรงงานแห่งชาติช่างเครื่องปรับอากาศภายในบ้านและการพาณิชย์ขนาดเล็กระดับ1รวมถึงให้กําลังใจเจ้าหน้าที่ที่ปฏิบัติงานบริการประชาชนตามโครงการรณรงค์อุบัติเหตุและการสูญเสียบนท้องถนนณสํานักงานพัฒนาฝีมือแรงงานแพร่ในการนี้มีผู้แทนจากบริษัทไลน์คอมพานี(ประเทศไทย)จํากัดร่วมเดินทางด้วยเพื่อร่วมสนับสนุนการฝึกอบรมการทําLine Official Accountซึ่งจะเป็นส่วนช่วยในการเพิ่มช่องทางรับรู้เพิ่มการกระจายสินค้าเพิ่มรายได้และขยายตลาดของผู้ประกอบการในจังหวัดให้เพิ่มมากยิ่งขึ้นซึ่งจะสรุปผลความต้องการฝึกอบรมอีกครั้ง
รัฐบาลไทย-ข่าวทำเนียบรัฐบาล-นายกรัฐมนตรี ปล่อยขบวนรถเปิดให้บริการชั่วคราวมอเตอร์เวย์หมายเลข 6 ช่วง ปากช่อง - สีคิ้ว  ระหว่างวันที่  9 - 19 เม.ย. 64 เพื่อรองรับการเดินทางของประชาชนในช่วงเทศกาลสงกรานต์
วันพฤหัสบดีที่ 8 เมษายน 2564
นายกรัฐมนตรี ปล่อยขบวนรถเปิดให้บริการชั่วคราวมอเตอร์เวย์หมายเลข 6 ช่วง ปากช่อง - สีคิ้ว  ระหว่างวันที่  9 - 19 เม.ย. 64 เพื่อรองรับการเดินทางของประชาชนในช่วงเทศกาลสงกรานต์
วันที่ 7 เมษายน 2564 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีเปิดทางหลวงพิเศษระหว่างเมืองหมายเลข 6 สาย บางปะอิน - สระบุรี - นครราชสีมา ช่วงอําเภอปากช่อง - อําเภอสีคิ้ว
มั่นใจช่วยเพิ่มความสะดวก รวดเร็วและปลอดภัยให้กับประชาชนในการเดินทางกลับภูมิลําเนาในช่วงเทศกาลสงกรานต์ 2564 โดยมีนายอภิสิทธิ์ พรหมเสน รองอธิบดีกรมทางหลวง และนายวิเชียร จันทรโณทัย ผู้ว่าราชการจังหวัดนครราชสีมา ร่วมให้การต้อนรับ ณ จุดตัดกับถนนมิตรภาพ กิโลเมตรที่ 65 บ้านหนองไผ่ล้อม ตําบลหนองสาหร่าย อําเภอปากช่อง จังหวัดนครราชสีมา
นายอภิสิทธิ์ พรหมเสน รองอธิบดีกรมทางหลวง ฝ่ายบํารุงทาง กรมทางหลวง กระทรวงคมนาคม เปิดเผยว่า ในช่วงเทศกาลสงกรานต์นี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้กรมทางหลวง เปิดให้บริการชั่วคราวทางหลวงพิเศษหมายเลข 6 (มอเตอร์เวย์) ช่วง ปากช่อง – สีคิ้ว ระยะทาง 35.75 กิโลเมตร ตั้งแต่วันที่ 9 เม.ย. เวลา 6:00 น. จนถึงวันที่ 19 เม.ย. 64 เพื่อบรรเทาปัญหาการจราจรในเส้นทางสู่ภาคอีสาน ซึ่งกรมทางหลวงได้เตรียมความพร้อมในการเปิดใช้งานดังกล่าว โดยการปรับปรุงทางเชื่อมทางเข้า – ออก ปรับปรุงจุดกลับรถ ไฟฟ้าแสงสว่าง เพิ่มป้ายประชาสัมพันธ์ อุปกรณ์อํานวยความปลอดภัย และปรับปรุงภูมิทัศน์ เพื่อเพิ่มประสิทธิภาพในการเดินทางบนทางหลวงพิเศษหมายเลข 6 พร้อมทั้งขอความร่วมมือประชาชนเดินทางเหลื่อมเวลา”บ้านใกล้กรุงเทพฯให้เดินทางออกทีหลัง และเดินทางกลับเข้ากรุงเทพฯก่อน” ซึ่งการกระจายการเดินทางจะเป็นแนวทางช่วยลดปัญหาการจราจรติดขัดได้เป็นอย่างดี
ทั้งนี้ การเปิดให้บริการทางหลวงพิเศษหมายเลข 6 จะมีจุดเริ่มต้นทางเข้าบริเวณทางเบี่ยงบนทางหลวงหมายเลข 2 (ถนนมิตรภาพ) กม.65 และไปสิ้นสุดทางออกที่ทางหลวงหมายเลข 201 กม.5+400 ซึ่งกรมทางหลวงได้จัดการจราจรทิศทางเดียวในแต่ละช่วงเวลา (จํานวน 2 ช่องจราจร) แบ่งเป็น 2 ช่วงเวลา คือ วันที่ 9 – 13 เม.ย. 64 รองรับทิศทางขาออก (มุ่งหน้าภาคอีสาน) และ วันที่ 14 – 19 เม.ย. 64 รองรับทิศทางขาเข้า (มุ่งหน้ากรุงเทพฯ) ในส่วนฝั่งกลับกันจะสงวนไว้ใช้สําหรับบริการฉุกเฉิน
รองอธิบดีกรมทางหลวง กล่าวต่อไปอีกว่า สําหรับความคืบหน้าภาพรวมโครงการทางหลวงพิเศษหมายเลข 6 สาย บางปะอิน – นครราชสีมา จํานวน 40 ตอน ระยะทาง 196 กิโลเมตร ปัจจุบันงานก่อสร้างโยธาถาพรวม อยู่ที่ 93 % งานก่อสร้างระบบอยู่ระหว่างดําเนินการ คาดว่าจะเปิดใช้งานเต็มรูปแบบได้ในต้นปีพ.ศ.2566 ซึ่งเมื่อโครงการแล้วเสร็จ จะช่วยแก้ไขปัญหาการจราจรติดขัดบนถนนมิตรภาพที่มีปริมาณการจราจรหนาแน่น ส่งผลให้ผู้ใช้ทางสามารถเดินทางได้สะดวก รวดเร็วและปลอดภัยอีกด้วย
นายอภิสิทธิ์ พรหมเสน รองอธิบดีกรมทางหลวง กล่าวปิดท้ายว่า นายศักดิ์สยาม ชิดชอบ รัฐมนตรีว่าการกระทรวงคมนาคม เน้นย้ําให้ทุกหน่วยงานในสังกัด ดูแลเรื่องความสะดวก ปลอดภัย และให้บริการประชาชนอย่างเต็มที่ ในช่วงเทศกาลสงกรานต์นี้ ทุกโหมดการเดินทางทั้งทางบก ราง น้ํา และทางอากาศ
หากประชาชนผู้ใช้ทางต้องการสอบถามข้อมูลเส้นทาง สภาพการจราจร แจ้งเหตุด่วนเหตุร้าย หรือขอความช่วยเหลือ สามารถแจ้งได้ที่สายด่วนกรมทางหลวง 1586 (โทรฟรี 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193
รัฐบาลไทย-ข่าวทำเนียบรัฐบาล-เปิดทาง แก้กฏหมายปรับปรุงสิทธิกองทุนชราภาพเพื่อผู้ประกันตน
วันพฤหัสบดีที่ 8 เมษายน 2564
เปิดทาง แก้กฏหมายปรับปรุงสิทธิกองทุนชราภาพเพื่อผู้ประกันตน
...
ในช่วงที่ผ่านมา กลุ่มผู้ใช้แรงงาน และ ผู้ประกันตนในระบบประกันสังคม ได้ยื่นข้อเรียกร้องให้ปรับปรุงแก้ไขกฎหมายที่เกี่ยวข้องกับสิทธิประโยชน์ทดแทนในกรณีชราภาพ ตาม พ.ร.บ. ประกันสังคม พ.ศ. 2533 ให้มีความสอดคล้องกับสภาพเศรษฐกิจและสังคมในปัจจุบัน
.
รัฐบาลไม่ได้นิ่งนอนใจแต่อย่างใด ล่าสุดสํานักงานประกันสังคม สังกัดกระทรวงแรงงาน จึงจัดให้มีการรับฟังความคิดเห็นของนายจ้าง ผู้ประกันตน ประชาชน และผู้ที่เกี่ยวข้อง ที่ได้รับผลกระทบจากการแก้ไขกฏหมายดังกล่าว เพื่อหาทางออกร่วมกันให้เป็นไปอย่างมีประสิทธิภาพ และเกิดประโยชน์สูงสุดแก่ผู้ประกันตน
.
พร้อมจัดทําวีดิทัศน์ ให้รับชมก่อนตอบแบบสอบถาม ประกอบการตัดสินใจ
เช่น การเลือกรับประโยชน์ทดแทนบําเหน็จชราภาพหรือบํานาญชราภาพ
การคืนเงินสมทบกรณีชราภาพบางส่วน เมื่อผู้ประกันตนออกจากงาน
หรือการนําเงินสมทบกรณีชราภาพบางส่วน มาใช้เป็นหลักประกันเงินกู้กับธนาคาร หรือสถาบันการเงินได้ เป็นต้น
.
นายจ้างหรือผู้ประกันตนที่สนใจ สามารถแสดงความคิดเห็นได้ที่เว็บไซต์ของสํานักงานประกันสังคมwww.sso.go.thหรือ แสดงความคิดเห็นผ่าน QR code ได้ที่สํานักงานประกันสังคมกรุงเทพมหานครพื้นที่/ สํานักงานประกันสังคมจังหวัด/ สาขาทั่วประเทศ ได้ตั้งแต่บัดนี้ - 30 เม.ย. 64 เพื่อเป็นข้อมูลในการดําเนินการต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-๑๓๔ ปี กระทรวงกลาโหม
วันพฤหัสบดีที่ 8 เมษายน 2564
๑๓๔ ปี กระทรวงกลาโหม
๘ เมษายน ๑๕๖๔ วันคล้ายวันสถาปนากระทรวงกลาโหม
รัชกาลที่ ๕ ได้ทรงพระกรุณาโปรดเกล้าฯ พระราชทานที่ดินสร้างเป็นโรงทหารหน้าเพื่อกิจการของทหาร โดยมี นายพันเอก เจ้าหมื่นไวยวรนาถ (เจิม แสง-ชูโต) ผู้บังคับการกรมทหารหน้า เป็นแม่กองการก่อสร้างใช้เวลาก่อสร้าง ๓ ปี (พ.ศ.๒๔๒๕ - ๒๔๒๗) ค่าก่อสร้างอาคารและค่าตกแต่งรวมทั้งสิ้น ๕๗๐,๐๐๐ บาท และในวันที่ ๑๘ กรกฎาคม ๒๔๒๗ พระองค์ทรงพระกรุณาเสด็จพระราชดําเนินมาทรงกระทําพระราชพิธีเป็นปฐมฤกษ์ในการเปิดอาคารที่ทําการทหารแห่งนี้และพระราชทานนามอาคารว่า "โรงทหารหน้า"
รัฐบาลไทย-ข่าวทำเนียบรัฐบาล-การประชุมคณะอนุกรรมการส่งเสริมอุตสาหกรรมเกษตรและอาหาร ครั้งที่ 1/2564
วันพฤหัสบดีที่ 8 เมษายน 2564
การประชุมคณะอนุกรรมการส่งเสริมอุตสาหกรรมเกษตรและอาหาร ครั้งที่ 1/2564
กระทรวงเกษตรฯ เข้าร่วมการประชุมคณะอนุกรรมการส่งเสริมอุตสาหกรรมเกษตรและอาหาร มุ่งส่งเสริมและสนับสนุนการจัดตั้งนิคมอุตสาหกรรมเกษตรอาหารทั้งขนาดเล็ก ขนาดกลาง และขนาดใหญ่ เพื่อสร้างระบบการแปรรูปสินค้าเกษตร
เมื่อวันพุธที่ 7 เมษายน 2564 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะอนุกรรมการส่งเสริมอุตสาหกรรมเกษตรและอาหาร โดยมี นายยงวุฒิ เสาวพฤกษ์ เป็นประธาน มีผู้แทนหน่วยงานภาครัฐ ภาคเอกชน ภาคเกษตรกร และสถาบันการศึกษา เข้าร่วม ณ กระทรวงเกษตรและสหกรณ์
โดยที่ประชุมได้มีมติรับทราบและพิจารณาในประเด็นสําคัญต่าง ๆ ที่นําเสนอ เช่น ขนาดพื้นที่เขตอุตสาหกรรมเกษตรและอาหารขนาดเล็ก พื้นที่ 5 - 10 ไร่ (ขอเพิ่ม) ผู้ประกอบการพิเศษ SME และเพิ่ม Future Food เข้าไป ให้มี Product ในกลุ่มจังหวัด แบ่งตามพื้นที่ size แต่ละขนาด และจัดทําแผนทั้ง 18 กลุ่ม เพื่อเป็นการปฏิรูปภาคเกษตรโครงการหนึ่งกลุ่มจังหวัด หนึ่งนิคมอุตสาหกรรม โดยส่งเสริมและสนับสนุนการจัดตั้งนิคมอุตสาหกรรมเกษตรอาหารทั้งขนาดเล็ก ขนาดกลาง และขนาดใหญ่ ให้ครบทั้ง 18 กลุ่มจังหวัด เพื่อสร้างระบบการแปรรูปสินค้าเกษตร
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ คุมเข้มมาตรการอำนวยความสะดวก และรักษาความปลอดภัย รวมทั้งมาตรการป้องกันโควิด-19 ในช่วงวันหยุดยาวเทศกาลสงกรานต์ 9 – 15 เมษายน 2564
วันพฤหัสบดีที่ 8 เมษายน 2564
แอร์พอร์ต เรล ลิงก์ คุมเข้มมาตรการอํานวยความสะดวก และรักษาความปลอดภัย รวมทั้งมาตรการป้องกันโควิด-19 ในช่วงวันหยุดยาวเทศกาลสงกรานต์ 9 – 15 เมษายน 2564
รถไฟฟ้าแอร์พอร์ต เรล  ลิงก์ คุมเข้มมาตรการอํานวยความสะดวกและรักษาความปลอดภัย รวมทั้งมาตรการป้องกันโควิด-19  ให้แก่ผู้โดยสารช่วงเทศกาลสงกรานต์ระหว่างวันที่ 9 - 15 เมษายน 2564 สอดคล้องตามนโยบายกระทรวงคมนาคม
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด (รฟฟท.) หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่า ในช่วงเทศกาลสงกรานต์ระหว่างวันที่ 9 - 15 เมษายน 2564 รฟฟท. ได้เตรียมพร้อมมาตรการอํานวยความสะดวก และรักษาความปลอดภัย เพื่อรองรับการเดินทางของผู้โดยสาร และให้ผู้โดยสารที่ใช้บริการได้รับความสะดวกสบาย และความปลอดภัยในการใช้บริการมากที่สุด ตามนโยบายของกระทรวงคมนาคม โดยมีมาตรการดังนี้
ด้านการอํานวยความสะดวก ได้จัดจุดบริการเชื่อมต่อระบบขนส่งสาธารณะ (TAXI STAND) ที่สถานีรถไฟฟ้าพญาไท และตั้งศูนย์ประสานงานอํานวยการและติดตามสถานการณ์อย่างใกล้ชิดที่ห้องควบคุมการเดินรถไฟฟ้า ศูนย์ซ่อมบํารุงคลองตัน ส่วนด้านการรักษาความปลอดภัย กําหนดให้เจ้าหน้าที่รักษาความปลอดภัยตรวจสอบทางเข้า-ออกทุกสถานี , พื้นที่ในจุดลับตา และตรวจสอบบุคคลที่มีอาการมึนเมาอย่างเข้มงวดในการเข้าใช้บริการ และตรวจสอบระบบการใช้งานโทรทัศน์วงจรปิด (CCTV) ให้ใช้งานได้ดีอยู่เสมอรวมถึงกําหนดวัตถุต้องห้ามที่ไม่สามารถนําเข้ามาในระบบรถไฟฟ้าได้แก่ อาวุธ ของมีคม ลูกโป่ง พลุดอกไม้ไฟ และวัตถุที่จะทําให้เกิดประกายไฟ
ด้านความมั่นคงกําหนดให้ฝ่ายปฏิบัติการเดินรถไฟฟ้าทบทวนการทํางานด้านความปลอดภัยเกี่ยวกับวัตถุต้องสงสัย ให้เจ้าหน้าที่ตรวจสอบกระเป๋า หรือกล่องหีบห่อ สัมภาระที่วางทิ้งไว้แบบผิดสังเกต และระมัดระวังบุคคลภายนอกที่อาจแปลกปลอมเข้ามาในบริเวณพื้นที่ปฏิบัติงานหรือพื้นที่สถานี พร้อมจัดชุดตรวจผสม ประกอบด้วย เจ้าหน้าที่บริษัท รถไฟฟ้า ร.ฟ.ท. จํากัด , พนักงานรักษาความปลอดภัย , เจ้าหน้าที่ตํารวจสถานีตํารวจรถไฟสุวรรณภูมิ , เจ้าหน้าที่ชุดสุนัขทหารตรวจวัตถุระเบิด (K9) ออกตรวจสอบพื้นที่และอํานวยความสะดวกด้านรักษาความปลอดภัยในช่วงเทศกาลสงกรานต์
นอกจากนั้นบริษัทยังคงคุมเข้มมาตรการป้องกันการแพร่ระบาดของไวรัสโควิด-19 โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี ,เพิ่มความถี่ในการทําความสะอาดบริเวณจุดสัมผัสภายในสถานี และในขบวนรถ , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ ซึ่งขอความร่วมมือผู้โดยสารสวมหน้ากากอนามัยตลอดเวลาที่ใช้บริการรถไฟฟ้า และสแกน QR Code ไทยชนะบริเวณสถานีทุกครั้ง เพื่อเป็นประโยชน์ในการสอบสวนโรค รวมทั้งปฏิบัติตามมาตรการเว้นระยะห่างทางสังคม (Social Distancing) ในขณะใช้บริการ และงดเว้นการพูดคุยภายในตู้โดยสาร เพื่อร่วมกันป้องกันการแพร่ระบาดของไวรัสโควิด-19
ทั้งนี้เชื่อมั่นว่าหากได้ปฏิบัติตามแผนงานที่วางไว้ และผู้โดยสารให้ความร่วมมือตามแผนดังกล่าว จะส่งผลให้ผู้โดยสารได้รับความปลอดภัยและสะดวกสบายในการเดินทางในช่วงเทศกาลสงกรานต์
ส่วนงานบริการลูกค้าสัมพันธ์ Call Center 1690 หรือ www.srtet.co.th,www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-สั่งเข้ม! คุมผับ บาร์ คาราโอเกะ สกัดโควิดลุกลาม
วันพฤหัสบดีที่ 8 เมษายน 2564
สั่งเข้ม! คุมผับ บาร์ คาราโอเกะ สกัดโควิดลุกลาม
...
จากกรณีที่มีผู้ติดเชื้อโรคโควิด-19 จากสถานบันเทิงต่าง ๆ ทั้งผับ บาร์ คาราโอเกะ รัฐบาลได้สั่งการให้หน่วยงานที่เกี่ยวข้อง เพิ่มความเข้มข้นและความถี่ในการตรวจกํากับดูแล ให้สถานประกอบการดําเนินมาตรการป้องกันโรคโควิด-19 โดยมาตรการที่บังคับใช้ตั้งแต่วันที่ 5 เม.ย.64 ประกอบด้วย
.
1. กรณีพบผู้ติดเชื้อในสถานประกอบการใด ให้ปิดสถานประกอบการนั้น เป็นเวลาอย่างน้อย 2 สัปดาห์
.
2. กรณีพบผู้ติดเชื้อในสถานประกอบการหลายแห่งในพื้นที่ใกล้เคียงกัน ให้ปิดสถานประกอบการในพื้นที่นั้น เป็นเวลาอย่างน้อย 2 สัปดาห์
.
3. กรณีมีการแพร่ระบาดในสถานประกอบการหลายแห่งในพื้นที่จังหวัดใด ให้คณะกรรมการโรคติดต่อจังหวัด หรือ กทม. พิจารณาปิดสถานประกอบการในพื้นที่ทั้งจังหวัด/กทม. เป็นเวลาอย่างน้อย 2 สัปดาห์
.
สําหรับการจําหน่ายอาหาร - เครื่องดื่มยังคงเปิดได้ปกติแบบ New Normal หากตรวจพบว่ามีผู้ติดเชื้อโรคโควิด-19 ได้ไปใช้บริการ จะให้ปิดบริการ เพื่อจัดระเบียบอย่างน้อย 2 สัปดาห์ นอกจากนี้ ยังอาจสั่งปิดร้านอาหารที่มีความเสี่ยง เช่น ห้องแอร์ อย่างน้อย 2 สัปดาห์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ ขับเคลื่อนการก่อสร้างเขื่อนและพัฒนาที่อยู่อาศัยคลองลาดพร้าว และคลองเปรมประชากร พร้อมเร่งสร้างการรับรู้และจัดหาที่อยู่ให้กับผู้ที่ได้รับผลกระทบ
วันพฤหัสบดีที่ 8 เมษายน 2564
รองนายกรัฐมนตรี พลเอก ประวิตรฯ ขับเคลื่อนการก่อสร้างเขื่อนและพัฒนาที่อยู่อาศัยคลองลาดพร้าว และคลองเปรมประชากร พร้อมเร่งสร้างการรับรู้และจัดหาที่อยู่ให้กับผู้ที่ได้รับผลกระทบ
รองนายกรัฐมนตรี พลเอก ประวิตรฯ ขับเคลื่อนการก่อสร้างเขื่อนและพัฒนาที่อยู่อาศัยคลองลาดพร้าว และคลองเปรมประชากร พร้อมเร่งสร้างการรับรู้และจัดหาที่อยู่ให้กับผู้ที่ได้รับผลกระทบ
วันนี้ (8 เม.ย. 64) เวลา 10.00 น. ณ ห้องประชุม 301 ตึกบัญชาการ 1 ทําเนียนรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการบริหารจัดการสิ่งก่อสร้างรุกล้ําลําน้ําสาธารณะ ครั้งที่ 1/2564 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเข้าร่วมด้วย เพื่อติดตามความก้าวหน้าการดําเนินการ โครงการก่อสร้างเขื่อนและพัฒนาที่อยู่อาศัยคลองลาดพร้าว และโครงการก่อสร้างเขื่อนการพัฒนาที่อยู่อาศัยคลองเปรมประชากร เพื่อพัฒนาคุณภาพชีวิตประชาชน เพิ่มประสิทธิภาพการระบายน้ํา และเป็นการปรับปรุงภูมิทัศน์ริมคลองให้มีความสะอาดสวยงาน ซึ่งในขณะนี้กําลังอยู่ในระหว่างการดําเนินการก่อสร้าง
ทั้งนี้ ที่ประชุมจึงได้เห็นชอบการแต่งตั้งคณะอนุกรรมการขับเคลื่อนการดําเนินการฟื้นฟูและพัฒนาพื้นที่คลองลาดพร้าว คลองเปรมประชากร และคลองแสนแสบ คณะอนุกรรมการจัดทําแผนแม่บทโครงสร้างพื้นฐานระบบคลองและการพัฒนาชุมชนริมคลองเปรมประชากร และคณะอนุกรรมการด้านกฎหมายและการขับเคลื่อนการพัฒนาคลอง หลังจากรับทราบรายงานปัญหาและอุปสรรคในโครงการก่อสร้างเขื่อนและพัฒนาที่อยู่อาศัยคลองลาดพร้าว และโครงการก่อสร้างเขื่อนการพัฒนาที่อยู่อาศัยคลองเปรมประชากร เช่น การรื้อย้ายและส่งมอบพื้นที่ล่าช้าเนื่องจากมีกลุ่มผู้คัดค้านโครงการ และสถานการณ์การแพร่ระบาดของโรคโควิด-19 ทําให้แผนงานโครงการมีความล่าช้ากว่าเดิม 2-3 เดือน เพื่อเป็นกลไกร่วมในการกํากับและติดตามการก่อสร้างเขื่อน พัฒนาที่อยู่อาศัย และคลี่คลายปัญหาข้อติดขัดหรืออุปสรรคให้ลุล่วงไปได้ด้วยดี และไม่เกิดความล่าช้า เพื่อให้เกิดประโยชน์สูงสุดกับประชาชน
พร้อมกันนี้ ยังได้แต่งตั้งคณะอนุกรรมการด้านประชาสัมพันธ์สร้างการรับรู้ เพื่อเป็นการรณรงค์สร้างการรับรู้และประชาสัมพันธ์ให้ประชาชนได้รับทราบถึงวัตถุประสงค์ แนวทางการดําเนินงาน และประโยชน์ของการสร้างเขื่อน รวมถึงการพัฒนาที่อยู่อาศัยอย่างต่อเนื่อง โดยให้รายงานผลการดําเนินงานให้คณะกรรมการบริหารจัดการสิ่งก่อสร้างรุกล้ําลําน้ําสาธารณะทราบต่อไป
โอกาสนี้ รองนายกรัฐมนตรี ได้เร่งรัดให้ทุกหน่วยงานที่รับผิดชอบขับเคลื่อนการดําเนินงานให้เกิดความก้าวหน้าโดยเร็ว ให้ทุกหน่วยงานร่วมมือและประสานงานกันอย่างใกล้ชิดเพื่อลดอุปสรรค โดยให้วางแผนการรื้อย้ายและแผนการก่อสร้างเขื่อนให้สอดคล้องกัน รวมถึงให้จัดหาที่อยู่ใหม่ให้กับผู้ที่ได้รับผลกระทบอย่างเป็นระบบ พร้อมเน้นย้ําว่าโครงการนี้เป็นโครงการเร่งด่วนที่จะต้องทําให้สําเร็จโดยเร็ว
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. ชี้แจงประเด็นดัง “รปภ. ถูกเลิกจ้างเนื่องจากถามค่าแรงในวันหยุดกับนายจ้าง”
วันพฤหัสบดีที่ 8 เมษายน 2564
กสร. ชี้แจงประเด็นดัง “รปภ. ถูกเลิกจ้างเนื่องจากถามค่าแรงในวันหยุดกับนายจ้าง”
กรมสวัสดิการและคุ้มครองแรงงานชี้แจงข้อกฎหมายประเด็น พนักงานรักษาความปลอดภัยพ้นสภาพการจ้างงานเนื่องจากถามค่าแรงในวันหยุดกับนายจ้าง ว่าเป็นการเลิกจ้างไม่เป็นธรรม พร้อมชี้แจงสิทธิประโยชน์ที่ลูกจ้างพึงได้ตามพระราชบัญญัติคุ้มครองแรงงาน พ.ศ. 2541
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) ชี้แจงประเด็นพนักงานรักษาความปลอดภัยพ้นสภาพการจ้างงานทันทีโดยไม่ได้บอกกล่าวล่วงหน้า เนื่องจากถามค่าแรงในวันหยุดกับนายจ้าง ว่า พระราชบัญญัติคุ้มครองแรงงาน พ.ศ. 2541 เป็นกฎหมายที่ใช้คุ้มครองดูแลสิทธิและหน้าที่ของทั้งนายจ้างและลูกจ้างที่ต้องปฏิบัติให้ถูกต้อง การที่ลูกจ้างสอบถามค่าแรงของตนเองในการทํางานในวันหยุดนั้น ไม่ได้เป็นการกระทําที่ก่อให้เกิดความเสียหายให้แก่นายจ้าง ไม่มีเหตุอันสมควรที่ถูกเลิกจ้าง นายจ้างต้องจ่ายค่าจ้างแทนการบอกกล่าวล่วงหน้าให้แก่ลูกจ้าง ตามมาตรา 17/1 และอาจเป็นการเลิกจ้างที่ไม่เป็นธรรม ในส่วนของค่าชดเชย เนื่องจากลูกจ้างยังทํางานติดต่อกันไม่ครบ 120 วัน จึงไม่มีสิทธิได้รับค่าชดเชยจากนายจ้าง ตามมาตรา 118 และข้อสงสัยที่ว่าลูกจ้างมีสิทธิได้รับค่าจ้างในวันหยุดเป็น 2 เท่า ช่วงวันหยุดสงกรานต์ได้หรือไม่นั้น เห็นว่า ลูกจ้างทุกประเภทไม่ว่าจะเป็นลูกจ้างรายวัน รายเดือน หรืออยู่ระหว่างการทดลองงาน มีสิทธิได้รับค่าจ้างในวันหยุดตามประเพณีที่นายจ้างประกาศกําหนดไว้ ตามมาตรา 56 (2) หากนายจ้างให้ลูกจ้างมาทํางานในวันหยุดดังกล่าว ลูกจ้างยังมีสิทธิได้รับค่าทํางานในวันหยุดเพิ่มอีก 1 เท่า ตามมาตรา 62 (1) รวมกับค่าจ้างที่ต้องได้อยู่แล้วเป็น 2 เท่า
อธิบดี กสร. กล่าวเพิ่มเติมว่า ในประเด็นที่บริษัทอ้างถึงระเบียบข้อบังคับในการทํางานว่า ต้องทํางานครบ 120 วัน จึงจะได้รับค่าจ้างเป็น 2 เท่า นั้น ไม่ได้มีการกําหนดไว้ในข้อกฎหมายแต่อย่างใด ข้อบังคับในส่วนนี้จึงใช้บังคับมิได้ จากกรณีนี้ทั้งตัวลูกจ้างและนายจ้างอาจไม่เข้าใจข้อกฎหมายที่ถูกต้อง จนทําให้เกิดความคลาดเคลื่อนในทางปฏิบัติ ดังนั้น หากมีข้อสงสัยด้านกฎหมายแรงงาน หรือต้องการขอคําปรึกษา หรือลูกจ้างประสงค์ยื่นคําร้องเกี่ยวกับสิทธิตามกฎหมายคุ้มครองแรงงานต่อพนักงานตรวจแรงงาน สามารถติดต่อได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด หรือโทรสายด่วน 1506 กด 3 และช่องทางยื่นคําร้องอิเล็กทรอนิกส์ eservice.labour.go.th
รัฐบาลไทย-ข่าวทำเนียบรัฐบาล-เนื่องในโอกาสวันคล้ายวันสถาปนากระทรวง ครบ ๑๓๔ ปี ในวันพฤหัสบดีที่ ๘ เมษายน ๒๕๖๔
วันพฤหัสบดีที่ 8 เมษายน 2564
เนื่องในโอกาสวันคล้ายวันสถาปนากระทรวง ครบ ๑๓๔ ปี ในวันพฤหัสบดีที่ ๘ เมษายน ๒๕๖๔
กระทรวงกลาโหม ได้จัดให้มีพิธีถวายราชสักการะ และสักการะสิ่งศักดิ์สิทธิ์ ในศาลาว่าการกลาโหม
ประกอบด้วย เจ้าพ่อหอกลอง ณ ศาลเจ้าพ่อหอกลอง พระบวรฉายาสาทิสลักษณ์พระบาทสมเด็จพระปิ่นเกล้าเจ้าอยู่หัว พระบรมรูปหล่อพระบาทสมเด็จพระจุลจอมเกล้าเจ้าอยู่หัว พระรูปจอมพลสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ฯ และรูปหล่อจอมพลและมหาอํามาตย์เอกเจ้าพระยาสุรศักดิ์มนตรี (เจิม-แสง-ชูโต) โดยมี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธาน นอกจากนี้ยังได้ถวายสังฆทาน ณ ห้องพุทธสถาน ชั้น ๓ ทั้งนี้เนื่องจากการแพร่ราบาดของโรคโควิด-19 ที่ทวีความรุนแรงมากขึ้น และเพื่อรักษาไว้ซึ่งขนบธรรมเนียมประเพณีที่ปฏิบัติสืบต่อกันมา ในปีนี้กระทรวงกลาโหม จึงได้ดําเนินการจัดงานวันสถาปนากระทรวงกลาโหม ครบ ๑๓๔ ปี เป็นการภายใน
นับตั้งแต่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าโปรดกระหม่อมสถาปนากรมยุทธนาธิการขึ้นที่โรงทหารหน้า หรือศาลาว่าการกลาโหมในปัจจุบัน เมื่อวันที่ ๘ เมษายน พ.ศ.๒๔๓๐ นับเป็นจุดเริ่มต้นของการกําเนิดกิจการสมัยใหม่ให้มีความเป็นสากลทัดเทียมกับนานาอารยประเทศ และได้ถือเอาวันที่ ๘ เมษายนของทุกปี เป็นวันคล้ายวันสถาปนากระทรวงกลาโหม ซึ่งตลอดระยะเวลา ๑๓๔ ปี ที่ผ่านมา กระทรวงกลาโหมเป็นสถาบันหลักในการพิทักษ์รักษาเอกราชอธิปไตยของชาติ รักษาความมั่นคง และสร้างเสริมพระเกียรติยศแห่งสถาบันพระมหากษัตริย์ ทํานุบํารุงสืบสานพระศาสนา ตลอดจนร่วมสร้างสรรค์พัฒนาประเทศ และดําเนินกิจกรรมโครงการจิตอาสาพระราชทานตามแนวพระราชดําริ “เราทําความดี ด้วยหัวใจ” ในการช่วยเหลือประชาชนมาอย่างต่อเนื่อง โดยกระทรวงกลาโหมดําเนินการได้อย่างสอดคล้องกับสถานการณ์ที่มีการเปลี่ยนแปลงตามยุคสมัย และปฏิบัติงานในความรับผิดชอบบรรลุผลสําเร็จตามนโยบายอย่างมีประสิทธิภาพ ตลอดจนเป็นกลไกสําคัญที่สนับสนุนการดําเนินงานของรัฐบาลในการรักษาความสงบเรียบร้อยและแก้ไขปัญหาสําคัญของชาติ โดยเฉพาะอย่างยิ่งการช่วยเหลือดูแลประชาชนในสถานการณ์การแพร่ระบาดของโรคติดเชื้อไวรัสโคโรนา ๒๐๑๙
รัฐบาลไทย-ข่าวทำเนียบรัฐบาล-เด็กไทยทุกคนต้องได้เรียนหนังสือ รัฐบาลสนับสนุนทุนเสมอภาค ปี63 ช่วยนักเรียนด้อยโอกาสแล้ว 1.07 ล้านคน
วันพฤหัสบดีที่ 8 เมษายน 2564
เด็กไทยทุกคนต้องได้เรียนหนังสือ รัฐบาลสนับสนุนทุนเสมอภาค ปี63 ช่วยนักเรียนด้อยโอกาสแล้ว 1.07 ล้านคน
เด็กไทยทุกคนต้องได้เรียนหนังสือ รัฐบาลสนับสนุนทุนเสมอภาค ปี63 ช่วยนักเรียนด้อยโอกาสแล้ว 1.07 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ว่า ครม. รับทราบรายงานประจําปี 2563 ของกองทุนเพื่อความเสมอภาคทางการศึกษา (กสศ.) ซึ่งผลการดําเนินงานในปีงบประมาณ 2563 ที่ผ่านมา เป็นช่วงที่เกิดการแพร่ระบาดของโรคโควิด-19 ส่งผลกระทบเป็นวงกว้าง โดยเฉพาะอย่างยิ่งนักเรียนในครอบครัวที่ยากจน กสศ. จึงได้ปรับแผนการดําเนินงานให้ความช่วยเหลือกลุ่มเป้าหมายตามภารกิจ และช่วยเหลือกลุ่มเป้าหมายที่ได้รับผลกระทบจากการแพร่ระบาดของโรคโควิด-19 เพิ่มเติม ภายใต้งบประมาณ จํานวน 5,915 ล้านบาท ผ่าน 9 โครงการ ดังนี้
1.โครงการจัดการศึกษาเชิงพื้นที่เพื่อความเสมอภาคทางการศึกษา ได้ช่วยเหลือเด็กและเยาวชนนอกระบบการศึกษาแบบบูรณาการ ใน 20 จังหวัดนําร่อง จํานวน 26,055 คน
2 โครงการจัดสรรเงินอุดหนุนนักเรียนยากจนพิเศษแบบมีเงื่อนไข (ทุนเสมอภาค) ประจําปีงบประมาณ พ.ศ.2563 ได้จัดสรรเงินช่วยเหลือนักเรียนระดับอนุบาลถึงมัธยมศึกษาปีที่ 3 ที่มีความยากจนพิเศษตามเงื่อนไข ปีละ 3,000 บาทต่อคน ในสถานศึกษาสังกัดคณะกรรมการการศึกษาขั้นพื้นฐาน กองบัญชาการตํารวจตระเวนชายแดน และองค์กรปกครองส่วนท้องถิ่น รวม 994,428 คน และให้ความช่วยเหลือกลุ่มเป้าหมายที่ได้รับผลกระทบจากโรคโควิด-19 อีก 753,996 คน
3.โครงการทุนนวัตกรรมสายอาชีพชั้นสูง ได้สนับสนุนทุนช่วยเหลือเยาวชนผู้ขาดแคลนทุนทรัพย์หรือด้อยโอกาส ให้ได้รับการศึกษาและประกอบอาชีพตามความถนัดจํานวน 4,588 คน ใน 66 สถาบันการศึกษาสายอาชีพทั่วประเทศ
4.โครงการทุนพัฒนาเต็มศักยภาพสายอาชีพ “ทุนพระกนิษฐาสัมมาอาชีพ”ได้สนับสนุนทุนการศึกษาให้แก่เยาวชนที่เรียนดี มีความสามารถพิเศษ และมีเจตคติที่ดีต่อสายอาชีพ แต่ขาดแคลนทุนทรัพย์และด้อยโอกาส ให้ได้รับการศึกษาต่อในระดับปริญญาตรีถึงปริญญาเอก 38 คน
5.โครงการสร้างโอกาสทางการศึกษา สําหรับนักเรียนในพื้นที่ห่างไกลเป็นครูรุ่นใหม่ เพื่อพัฒนาคุณภาพโรงเรียนของชุมชน (ครูรัก(ษ์)ถิ่น) ได้สนับสนุนทุนการศึกษาแก่เยาวชนผู้ขาดแคลนทุนทรัพย์และด้อยโอกาส เพื่อศึกษาต่อในคณะครุศาสตร์และศึกษาศาสตร์ จํานวน 328 คน ครอบคลุม 45 จังหวัด
6.โครงการพัฒนาทักษะแรงงานที่ขาดแคลนทุนทรัพย์และด้อยโอกาสที่ใช้ชุมชนเป็นฐาน ได้พัฒนากลุ่มคนวัยแรงงานให้มีความรู้ความสามารถในการประกอบอาชีพตามความถนัดและศักยภาพของตน จํานวน 9,056 คน ใน 51 จังหวัด
7.โครงการสนับสนุนการพัฒนาครูและเด็กนอกระบบการศึกษา โดยพัฒนาครูให้สามารถจัดกระบวนการเรียนรู้ที่มีประสิทธิภาพเหมาะสมกับผู้เรียนนอกระบบการศึกษาและให้ผู้เรียนมีทักษะในการดําเนินชีวิต ซึ่งช่วยเหลือกลุ่มเป้าหมายได้ 35,140 คน
8.โครงการพัฒนาครูและโรงเรียน เพื่อยกระดับคุณภาพการศึกษาอย่างต่อเนื่อง มี 834 โรงเรียน เข้าร่วมโครงการ มีครูและบุคลากรทางการศึกษาได้รับการพัฒนาจํานวน 19,660 คน และนักเรียนได้รับโอกาสพัฒนาศักยภาพ 194,600 คน
9.โครงการวิจัยและนวัตกรรมด้านการศึกษา มีการวิจัยนวัตกรรมด้านการศึกษาและพัฒนาองค์ความรู้ รวม 23 โครงการ
สําหรับผลการดําเนินงานทางการเงินของ กสศ. ณ วันที่ 30 กันยายน 2563 มีรายได้ จํานวน 5,538 ล้านบาท มีค่าใช้จ่าย จํานวน 5,150 ล้านบาท มีรายได้สูงกว่าค่าใช้จ่ายสุทธิ จํานวน 388 ล้าน ซึ่งรายได้ร้อยละ 99 เป็นการอุดหนุนจากรัฐบาล ตาม พระราชบัญญัติงบประมาณรายจ่าย ประจําปีงบประมาณ พ.ศ.2563
--------------------------
รัฐบาลไทย-ข่าวทำเนียบรัฐบาล-รองอธิบดีกรมท่าอากาศยาน กระทรวงคมนาคม ลงพื้นที่ท่าอากาศยานนครศรีธรรมราชเตรียมความพร้อมรับผู้โดยสารช่วงสงกรานต์
วันพฤหัสบดีที่ 8 เมษายน 2564
รองอธิบดีกรมท่าอากาศยาน กระทรวงคมนาคม ลงพื้นที่ท่าอากาศยานนครศรีธรรมราชเตรียมความพร้อมรับผู้โดยสารช่วงสงกรานต์
นายสมเกียรติ มณีสถิตย์ รองอธิบดีกรมท่าอากาศยาน กระทรวงคมนาคม เดินทางลงพื้นที่ท่าอากาศยานนครศรีธรรมราช เพื่อตรวจเยี่ยมการดําเนินงานและการเตรียมความพร้อมดูแลและอํานวยความสะดวกแก่ผู้โดยสารในช่วงเทศกาลสงกรานต์ 2564
โดยมีนายถาวร แสงอําไพ ผู้อํานวยการท่าอากาศยานนครศรีธรรมราช และเจ้าหน้าที่ให้การต้อนรับ เมื่อวันที่ 7 เมษายน 2564 ณ ท่าอากาศยานนครศรีธรรมราช
สําหรับการลงพื้นที่ในครั้งนี้รองอธิบดีกรมท่าอากาศยานได้ประชุมติดตามการดําเนินงาน พร้อมแลกเปลี่ยนปัญหาและอุปสรรคต่างๆ โดยท่าอากาศยานนครศรีธรรมราชถือเป็นท่าอากาศยานที่มีจํานวนผู้โดยสารเพิ่มขึ้นอย่างรวดเร็ว ทําให้อาคารที่พักผู้โดยสารหลังเดิมไม่เพียงพอต่อการให้บริการ กรมท่าอากาศยานจึงได้ดําเนินโครงการก่อสร้างอาคารที่พักผู้โดยสารหลังใหม่ เพื่อเพิ่มขีดความสามารถในการรองรับผู้โดยสาร จากเดิม 600 คนต่อชั่วโมง หรือ 1.728 ล้านคนต่อปี เป็น 1,600 คนต่อชั่วโมง หรือ 4.608 ล้านคนต่อปี ขณะนี้มีความคืบหน้าของการก่อสร้างคิดเป็น 39.4% กําหนดการแล้วเสร็จในปี 2565
นอกจากนี้ รองอธิบดีกรมท่าอากาศยานยังได้ตรวรพื้นที่ภายในอาคาร โดยรอบอาคาร และพื้นที่ของโครงการก่อสร้าง โดยได้กําชับให้ท่าอากาศยานบริหารจัดการพื้นที่ และเพิ่มพื้นที่จราจรเพื่ออํานวยความสะดวกในการเดินทางของผู้โดยสารช่วงเทศกาลสงกรานต์ ทั้งในท่าอากาศยานและบริเวณโดยรอบ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โดยกรมท่าอากาศยานได้มีมาตรการดูแลและอํานวยความสะดวกผู้โดยสารในช่วงเทศกาล ดังนี้
1.มาตรการดูแลและอํานวยความสะดวก ทั้งในเรื่องของการประชาสัมพันธ์เที่ยวบิน รถสาธารณะ โดยจะต้องไม่มีผู้โดยสารตกค้างที่ท่าอากาศยาน นอกจากนี้ท่าอากาศยานนครศรีธรรมราชยังได้มีการจัดตั้งศูนย์อํานวยการร่วมรักษาความปลอดภัยและอํานวยความสะดวก โดยได้รับความร่วมมือจากหน่วยงานที่เกี่ยวข้องในพื้นที่จัดเจ้าหน้าที่มาให้บริการผู้โดยสารด้วย
2.มาตรการด้านความปลอดภัยและการรักษาความปลอดภัย ให้ท่าอากาศยานดูแลความปลอดภัยให้แก่ผู้โดยสารที่ท่าอากาศยานทุกเที่ยวบิน
พร้อมดูแลอุปกรณ์ให้ใช้ประโยชน์ได้อย่างมีประสิทธิภาพและเป็นไปตามมาตรฐาน รวมถึงให้ประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้นและซักซ้อมอยู่เสมอ
3.มาตรการป้องกันการแพร่ระบาดของ Covid-19 ได้ให้ทุกส่วนปฏิบัติตามมาตรการเว้นระยะห่างทางสังคม (Social Distancing) ทั้งในส่วนของภายในอาคารที่พักผู้โดยสาร สายการบิน และรถสาธารณะ ดูแลความสะอาดภายในอาคารที่พักผู้โดยสาร ด้วยการฉีดพ่นน้ํายาฆ่าเชื้อ ทําความสะอาดพื้นที่ รถเข็น เก้าอี้ ราวบันได จัดจุดบริการเจล แอลกอฮอล์แก่ผู้โดยสาร เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์ให้ผู้โดยสารต้องสวมหน้ากากอนามัยตลอดระยะเวลาการเดินทาง
สําหรับผู้โดยสารที่เดินทางตลอดจนเจ้าหน้าที่ทุกคนต้องตรวจคัดกรองวัดอุณหภูมิทั้งขาเข้า - ขาออก และต้องเช็คอิน/เช็คเอาท์แอปพลิเคชันไทยชนะ/หมอชนะ ทุกครั้งที่ใช้บริการ โดยจะต้องปฏิบัติตามประกาศของกระทรวงสาธารณสุข และสํานักงานการบินพลเรือนแห่งประเทศไทยอย่างเข้มงวด
ในการนี้รองอธิบดีกรมท่าอากาศยาน ผู้อํานวยการท่าอากาศยานนครศรีธรรมราช และเจ้าหน้าที่ ได้ร่วมกันแจกสเปรย์แอลกอฮอล์แก่ผู้โดยสารตามโครงการ"สงกรานต์กลับบ้านปลอดภัย เดินทางอย่างมั่นใจแบบ New Normal" เพื่อเป็นการต้อนรับผู้โดยสารให้เดินทางปลอดภัยแบบ New Normal ไปกับกรมท่าอากาศยาน
รัฐบาลไทย-ข่าวทำเนียบรัฐบาล-รมว.วธ เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔
วันพฤหัสบดีที่ 29 เมษายน 2564
รมว.วธ เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔
วันที่ ๒๙ เมษายน ๒๕๖๔ เวลา ๑๓.๓๐ น. นายอิทธิพล  คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔ ผ่านระบบการประชุมออนไลน์ (Teleconference)
วันที่ ๒๙ เมษายน ๒๕๖๔ เวลา ๑๓.๓๐ น. นายอิทธิพล  คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔ ผ่านระบบการประชุมออนไลน์ (Teleconference) โดยมี นางยุพา ทวีวัฒนะกิจบวร ปลัดกระทรวงวัฒนธรรม นายประทีป  เพ็งตะโก อธิบดีกรมศิลปากร นางยุถิกา  อิศรางกูร ณ อยุธยา ผู้ตรวจราชการกระทรวงวัฒนธรรม คณะอนุกรรมการมรดกโลกทางวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๒ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-"อนุทิน" ตรวจความพร้อมศูนย์แรกรับนิมิบุตร ก่อนเปิดรับผู้ติดเชื้อโควิดตกค้าง 30 เมษายนนี้
วันพฤหัสบดีที่ 29 เมษายน 2564
"อนุทิน" ตรวจความพร้อมศูนย์แรกรับนิมิบุตร ก่อนเปิดรับผู้ติดเชื้อโควิดตกค้าง 30 เมษายนนี้
รองนายกรัฐมนตรีและรัฐมนตรีว่าการกระทรวงสาธารณสุขตรวจความพร้อมศูนย์แรกรับนิมิบุตรขนาด 200 เตียง ก่อนเปิดรับผู้ติดเชื้อโควิดกลุ่มสีเหลืองตกค้างที่บ้าน คาด 1 สัปดาห์ช่วยผู้ป่วยตกค้างได้ทั้งหมด พร้อมปรับเป็นจุดฉีดวัคซีนโควิดหลังจบภารกิจ
รองนายกรัฐมนตรีและรัฐมนตรีว่าการกระทรวงสาธารณสุขตรวจความพร้อมศูนย์แรกรับนิมิบุตรขนาด 200 เตียง ก่อนเปิดรับผู้ติดเชื้อโควิดกลุ่มสีเหลืองตกค้างที่บ้าน คาด 1 สัปดาห์ช่วยผู้ป่วยตกค้างได้ทั้งหมดพร้อมปรับเป็นจุดฉีดวัคซีนโควิดหลังจบภารกิจ
วันนี้ (29 เมษายน 2564) ที่อาคารกีฬานิมิบุตร สนามกีฬาแห่งชาติ นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงท่องเที่ยวและกีฬา และคณะผู้บริหาร ลงพื้นที่ตรวจความพร้อมก่อนเปิดศูนย์แรกรับและส่งต่อ กระทรวงสาธารณสุข (Pre-Admission Center MOPH) อย่างเป็นทางการในวันที่ 30 เมษายน 2564 โดยนายอนุทิน กล่าวว่าศูนย์แรกรับแห่งนี้เป็นความร่วมมือของทุกกรมในกระทรวงสาธารณสุข และการสนับสนุนจากกระทรวงการท่องเที่ยวและกีฬา รวมทั้งภาคเอกชน ตั้งขึ้นเพื่อแบ่งเบาการบริหารจัดการเตียงผู้ติดเชื้อโควิดของกรุงเทพมหานคร ช่วยเก็บตกผู้ป่วยโควิดตกค้างที่บ้าน ลดความกังวลทั้งตัวผู้ป่วยและญาติ โดยผู้ติดเชื้อที่ตกค้างสามารถติดต่อได้ที่คอลเซ็นเตอร์ โทร02-079-1000 ได้รับการสนับสนุนจากเอไอเอสจํานวน 40 คู่สาย
“ขอให้ผู้ติดเชื้อโควิดตกค้างติดต่อเข้ามาที่ศูนย์แรกรับฯ ก่อนเดินทางเข้ามา เพื่อตรวจสอบสถานะว่าเป็นกลุ่มตกค้างจริง ไม่ใช่กลุ่มที่เพิ่งรายงานผลว่าติดเชื้อที่มีระบบปกติรองรับอยู่แล้ว โดยสามารถเดินทางมาเองด้วยรถยนต์ส่วนตัวหรือญาติมาส่งอย่างปลอดภัย หรือให้รถพยาบาลจากเครือข่ายสถาบันการแพทย์ฉุกเฉินแห่งชาติช่วยรับตัวห้ามเดินทางด้วยรถสาธารณะ”นายอนุทินกล่าว
ทั้งนี้ ได้จัดเตรียมรถเอ็กซเรย์เคลื่อนที่และรถพระราชทานเก็บตัวอย่างชีวนิรภัยไว้คัดกรองผู้ติดเชื้อทุกรายก่อนเข้าศูนย์แรกรับ ให้ทราบระดับอาการของผู้ป่วยก่อนส่งต่อไปยังสถานพยาบาลที่เหมาะสมทันทีที่ประสานหาเตียงได้ โดยกลุ่มอาการสีเขียวจะส่งต่อไปยังโรงพยาบาลสนามหรือ Hospitel กลุ่มอาการสีเหลืองและสีแดงจะส่งไปยังโรงพยาบาล หากยังหาเตียงไม่ได้จะรับไว้ดูแลที่ศูนย์แห่งนี้ไปก่อน ซึ่งได้จัดเตรียมเป็นสถานพยาบาลรองรับกลุ่มอาการสีเหลืองได้ 200 เตียง มียา เวชภัณฑ์ เครื่องมือแพทย์พร้อม สําหรับกลุ่มที่จําเป็นต้องใช้เครื่องช่วยหายใจหากเตียงในกรุงเทพมหานครเต็ม จะส่งไปยังโรงพยาบาลในปริมณฑลทันที คาดว่า 1 สัปดาห์จะช่วยให้ผู้ป่วยตกค้างที่บ้านเข้าถึงการรักษาทุกคน
นายอนุทินกล่าวต่อว่า ขณะนี้รัฐบาลกระทรวงสาธารณสุข รวมทั้งองค์กรปกครองส่วนท้องถิ่นได้ออกมาตรการเพื่อควบคุมป้องกันการแพร่ระบาดของโรค ขอให้ประชาชนอยู่กับบ้านมากขึ้น ลดการรวมตัว รวมทั้งมาตรการต่าง ๆ คาดว่าจํานวนผู้ติดเชื้อจะลดลง และเมื่อเสร็จสิ้นภารกิจก็จะปรับศูนย์แรกรับฯ เป็นสถานที่ฉีดวัคซีนโควิดเหมือนโรงพยาบาลสนามแห่งอื่นๆ ช่วยให้การฉีดวัคซีนมีประสิทธิภาพ รวดเร็ว และครอบคลุมประชากรมากขึ้น
*****************************29 เมษายน 2564
***********************************************************
รัฐบาลไทย-ข่าวทำเนียบรัฐบาล-รมว.วธ เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔
วันพฤหัสบดีที่ 29 เมษายน 2564
รมว.วธ เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๓/๒๕๖๔
เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๖/๒๕๖๔
วันที่ ๒๙ เมษายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม และเจ้าหน้าที่ที่เกี่ยวข้อง เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๖/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์  ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-อนุทิน ขอบคุณ 11 สภาวิชาชีพ ระดมกำลังฝ่าวิกฤติโควิด 19
วันพฤหัสบดีที่ 29 เมษายน 2564
อนุทิน ขอบคุณ 11 สภาวิชาชีพ ระดมกําลังฝ่าวิกฤติโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ขอบคุณ 11 สภาวิชาชีพ แสดงเจตจํานงเป็นอาสาสมัครร่วมทํางานกับหน่วยงานสาธารณสุข ขอช่วยสื่อสารประชาชนให้เข้าใจและเข้ารับการฉีดวัคซีนโควิด 19
วันนี้ (29 เมษายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี นายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหารกระทรวงสาธารณสุข แสดงความขอบคุณ 11 สภาวิชาชีพ ประกอบด้วย แพทยสภา สภาการพยาบาล สภาทนายความในพระบรมราชูปถัมภ์ สภาเภสัชกรรม ทันตแพทยสภา สภาวิศวกร สภาสถาปนิก สัตวแพทยสภา สภาเทคนิคการแพทย์ สภากายภาพบําบัด และสภาวิชาชีพบัญชีในพระบรมราชูปถัมภ์ นําโดย ศ.เกียรติคุณ พญ.สมศรี เผ่าสวัสดิ์ นายกแพทยสภารศ.ดร.ทัศนา บุญทอง นายกสภาการพยาบาล ร่วมระดมกําลังบุคลากรในแต่ละวิชาชีพสู้ภัยโควิด
นายอนุทินกล่าวว่า รัฐบาลและกระทรวงสาธารณสุขขอขอบคุณ 11 สภาวิชาชีพ ที่แสดงเจตจํานงเป็นอาสาสมัครร่วมทํางานในการจัดการการแพร่ระบาดของโรคโควิด 19 ตามความเชี่ยวชาญของแต่ละวิชาชีพ เพื่อช่วยแบ่งเบาภาระงานของบุคลากรทางการแพทย์ในช่วงที่มีการแพร่ระบาด อาทิ การให้ข้อมูล คําปรึกษาแก่ประชาชน, การฉีดวัคซีนโควิด 19, การบริหารจัดการโรงพยาบาล/โรงพยาบาลสนาม/ UHOSNET/ Hospitel, การให้บริการ, การดูแลในหอผู้ป่วยอื่น ๆ ที่ไม่ใช่ผู้ป่วยโควิด 19, การตรวจคัดกรอง และ Swab เพื่อหาเชื้อ, การจัดเตรียมโรงพยาบาล/โรงพยาบาลสนาม ดัดแปลงอาคาร ห้องความดันลบ เครื่องช่วยหายใจ เครื่องมือและปัญญาประดิษฐ์ การบริหารจัดการพื้นที่และสิ่งอํานวยความสะดวกให้มีความปลอดภัย รวมถึงสื่อสารให้ประชาชนเกิดความเข้าใจและเข้ารับการฉีดวัคซีนโควิด 19 เพื่อให้เกิดความครอบคลุม
“รัฐบาลพร้อมดูแลประชาชน ทั้งการรักษา ควบคุมโรค และการจัดหาวัคซีนให้กับทุกคนในประเทศยึดหลัก ไม่มีใครปลอดภัย ถ้าทุกคนไม่ปลอดภัย การที่ทุกสภาวิชาชีพร่วมใจช่วยเหลือ จะทําให้ภารกิจบรรลุวัตถุประสงค์ ประชาชนเชื่อมั่นในระบบสาธารณสุขมากยิ่งขึ้น” นายอนุทินกล่าว
**************************** 29 เมษายน 2564
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรีในช่วงวันหยุดยาว ณ ลานจอดรถยนต์ระยะยาว โซน C ระหว่างวันที่ 30 เม.ย. - 5 พ.ค. และ ระหว่างวันที่ 7 – 11 พ.ค. นี้
วันพฤหัสบดีที่ 29 เมษายน 2564
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรีในช่วงวันหยุดยาว ณ ลานจอดรถยนต์ระยะยาว โซน C ระหว่างวันที่ 30 เม.ย. - 5 พ.ค. และ ระหว่างวันที่ 7 – 11 พ.ค. นี้
...
นาวาอากาศโทสุธีรวัฒน์ สุวรรณวัฒน์ ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) เปิดเผยว่า ท่าอากาศยานสุวรรณภูมิ (ทสภ.) จะยกเว้นอัตราค่าบริการจอดรถยนต์ที่ลานจอดรถยนต์ระยะยาว (Long Term Parking) โซน C ในช่วงวันหยุด วันเเรงงานและวันฉัตรมงคลระหว่างวันที่ 30 เม.ย. - 5 พ.ค. 2564 ตั้งแต่เวลา 08.00 ของวันที่ 30 เม.ย. 2564 ถึงเวลา 17.00 น. ของวันที่ 5 พ.ค. 2564 และช่วงวันหยุดวันพืชมงคล ตั้งแต่เวลา 08.00 ของวันที่ 7 พ.ค. 2564 ถึงเวลา 17.00 น. ของวันที่ 11 พ.ค. 2564 พร้อมจัดเตรียมรถ Shuttle Bus ให้บริการรับ - ส่งผู้โดยสารระหว่างลานจอดรถยนต์ระยะยาวและอาคารผู้โดยสาร เพื่ออํานวยความสะดวก ซึ่งสามารถจอดรถยนต์ได้จํานวน 718 คัน ทั้งนี้ ในช่วงดังกล่าว ทสภ. ได้จัดรถ Shuttle Bus สาย A วิ่งให้บริการรับ - ส่งผู้โดยสารทุกๆ 15 นาที ตลอด 24 ชั่วโมง โดยรถ Shuttle Bus สาย A จะวิ่งให้บริการรับ - ส่งผู้โดยสารจากศูนย์ขนส่งสาธารณะ (Bus Terminal) ไปยังลานจอดรถยนต์ระยะยาว โซน C เพื่อรับผู้โดยสารไปส่งยังอาคารผู้โดยสาร ชั้น 1 ประตู 3 และประตู 8 และวนขึ้นไปที่ชั้น 2 ประตู 5 ทั้งนี้ ผู้ใช้บริการรถ Shuttle Bus ไม่ต้องเสียค่าใช้จ่ายใดๆ ทั้งสิ้น
นาวาอากาศโทสุธีรวัฒน์ กล่าวในตอนท้ายว่า ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาว โซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสารผู้ใช้บริการ ทั้งนี้ ขอให้ผู้โดยสารผู้ใช้บริการเผื่อเวลาในการเดินทางมาถึงสนามบินล่วงหน้า 2 ชั่วโมงสําหรับเที่ยวบินภายในประเทศ และหากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
................................................................
รัฐบาลไทย-ข่าวทำเนียบรัฐบาล-การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 6/2564
วันพฤหัสบดีที่ 29 เมษายน 2564
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 6/2564
รองปลัดฯ วรวรรณ ร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 6/2564
วันนี้ (29 เมษายน 2564) นางวรวรรณ ชิตอรุณ รองปลัดกระทรวงกระทรวงอุตสาหกรรม ร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 6/2564 ผ่านระบบการประชุมทางไกล (Video Conference) โดยมี พล.อ.ประยุทธ์ จันทร์โอชา นายกรัฐมนตรี เป็นประธาน ณ ห้อง อก.2 สํานักงานปลัดกระทรวงอุตสาหกรรม
ทั้งนี้ การประชุมฯ ดังกล่าว เพื่อรับทราบสถานการณ์การแพร่ระบาดและจํานวนผู้ติดเชื้อ แนวทางการปฏิบัติและการบังคับใช้กฎหมายในพื้นที่กรุงเทพมหานครและจังหวัดต่าง ๆ ตลอดจนการยกระดับมาตรการป้องกันและควบคุม รวมถึงแนวทางแผนการให้บริการวัคซีนโควิด-19 ด้วย
รัฐบาลไทย-ข่าวทำเนียบรัฐบาล-กบข. มองภาวะเศรษฐกิจทั่วโลกยังคงฟื้นตัวในระยะต่อไป อัตราผลตอบแทนพันธบัตรสหรัฐฯระยะยาว อยู่ในขาขึ้น แต่คาดว่าค่อยเป็นค่อยไปในไตรมาสที่ 2
วันพฤหัสบดีที่ 29 เมษายน 2564
กบข. มองภาวะเศรษฐกิจทั่วโลกยังคงฟื้นตัวในระยะต่อไป อัตราผลตอบแทนพันธบัตรสหรัฐฯระยะยาว อยู่ในขาขึ้น แต่คาดว่าค่อยเป็นค่อยไปในไตรมาสที่ 2
ท่ามกลางการระบาดของ Covid-19 ระลอกใหม่ ภาพรวมการฟื้นตัวของเศรษฐกิจทั่วโลกยังคงมีแนวโน้มทรงตัวหรือดีขึ้นในระยะต่อไป ดัชนีเศรษฐกิจทยอยปรับตัวสูงขึ้น ไม่ว่าจะเป็นด้านอุปสงค์และอุปทาน หรือภาคการผลิตและบริการ การค้าโลกแสดงสัญญาณฟื้นตัวดีอย่างต่อเนื่อง
ท่ามกลางการระบาดของ Covid-19 ระลอกใหม่ ภาพรวมการฟื้นตัวของเศรษฐกิจทั่วโลกยังคงมีแนวโน้มทรงตัวหรือดีขึ้นในระยะต่อไป ดัชนีเศรษฐกิจทยอยปรับตัวสูงขึ้น ไม่ว่าจะเป็นด้านอุปสงค์และอุปทาน หรือภาคการผลิตและบริการ การค้าโลกแสดงสัญญาณฟื้นตัวดีอย่างต่อเนื่อง ขณะที่ทาง IMF ได้ปรับขึ้นการคาดการณ์อัตราการเติบโต GDP ของเศรษฐกิจทั่วโลกโดยเฉพาะของสหรัฐอเมริกา แต่สําหรับประเทศไทยนั้นเศรษฐกิจยังคงฟื้นตัวช้าเมื่อเทียบกับเศรษฐกิจโลก เนื่องมาจากภาวะ Covid-19 แพร่ระบาดระลอกสามและการกระจายวัคซีนที่ล่าช้า ทําให้เป็นอุปสรรคสําคัญต่อการดําเนินกิจกรรมทางเศรษฐกิจภายในประเทศ และการกลับมามีรายได้จากการท่องเที่ยว
กบข. มองแนวโน้มภาพรวมการลงทุนในช่วงนี้และระยะถัดไปจากปัจจัยความเสี่ยงอัตราเงินเฟ้อ การคาดการณ์การฟื้นตัวของเศรษฐกิจที่อาจเริ่มชะลอตัวลง และจากแนวโน้มที่ Fed อาจเริ่มลดการผ่อนคลายนโยบายการเงินโดยการส่งสัญญาณปรับลดเม็ดเงินในการกระตุ้นเศรษฐกิจ (QE taper) ในช่วงกลางปีหรือในไตรมาสที่ 3 ของปีนี้ จากปัจจัยดังกล่าว รวมถึงผลประกอบการโดยรวมจากสถาบันการเงินในไตรมาสที่ 1 ที่ออกมาดีกว่าที่คาด ส่งผลกระทบเชิงบวกกับตราสารทุนกลุ่มปลายวัฏจักรการลงทุน ได้แก่ ตราสารทุนกลุ่ม Value และ Cyclical เช่น การเงิน อุตสาหกรรม และพลังงาน นอกจากนี้การปรับตัวขึ้นของอัตราผลตอบแทนพันธบัตรสหรัฐฯ (Bond Yield) และการคาดการณ์ส่งสัญญาณ QE Taper ดังกล่าว ส่งผลกระทบเชิงลบต่อราคาพันธบัตรรัฐบาล ตราสารหนี้ภาคเอกชน และสินทรัพย์ที่มีความเสี่ยงสูง โดยเฉพาะหุ้นกลุ่ม Growth เช่น หุ้นกลุ่ม Technology
ในขณะเดียวกัน กบข. ยังคงคาดการณ์ Bond Yield อายุ 10 ปี ของสหรัฐฯ ไว้ที่ 1.8-2.0 % ภายในปี 2564 แต่ค่อยเป็นค่อยไปในไตรมาสที่ 2 นอกจากนี้ การปรับตัวขึ้นของ Bond Yield และการคาดการณ์ส่งสัญญาณ QE Taper อาจผลักดันให้ค่าเงินบาทมีแนวโน้มอ่อนค่า โดยที่ USDTHB อาจไปถึงระดับ 31.5-31.7 แต่คาดว่าภายในปีนี้ไตรมาสที่ 4 อาจกลับมาใกล้เคียงระดับ 31.3 ซึ่งค่อนข้างอ่อนค่าเมื่อเทียบกับปลายปีที่ 2563 เนื่องจากประมาณการดุลบัญชีเดินสะพัดของไทย (Current Account) เข้าใกล้ศูนย์หรือติดลบ เนื่องจากการท่องเที่ยวที่ฟื้นตัวช้า และมูลค่าการนําเข้าที่สูงขึ้นจากราคาน้ํามันที่แพงขึ้น
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.07 ล้านล้านบาท (ข้อมูล ณ 31 มี.ค. 2564)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-พนักงานสำนักงานการบินพลเรือนแห่งประเทศไทย (CAAT) ตรวจพบเชื้อ COVID-19 เพิ่ม 1 ราย
วันพฤหัสบดีที่ 29 เมษายน 2564
พนักงานสํานักงานการบินพลเรือนแห่งประเทศไทย (CAAT) ตรวจพบเชื้อ COVID-19 เพิ่ม 1 ราย
สํานักงานการบินพลเรือนแห่งประเทศไทย (CAAT) ได้รับรายงานการติดเชื้อของพนักงานเพิ่มเติมอีก 1 ราย ซึ่งเป็นพนักงานของฝ่ายสมควรเดินอากาศและวิศวกรรมการบิน
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ล่าสุดในวันนี้ สํานักงานการบินพลเรือนแห่งประเทศไทย (CAAT) กระทรวงคมนาคม ได้รับรายงานการติดเชื้อของพนักงานเพิ่มเติมอีก 1 ราย ซึ่งเป็นพนักงานของฝ่ายสมควรเดินอากาศและวิศวกรรมการบิน
จากการตรวจสอบเบื้องต้นไม่พบความเกี่ยวข้องของพนักงานผู้ติดเชื้อรายใหม่กับพนักงานรับเรื่องร้องเรียนของ CAAT ที่รายงานการติดเชื้อเดิม (วันที่ 28 เมษายน 2564) โดยขณะนี้ได้ให้พนักงานดังกล่าวทํา Timeline อย่างละเอียดย้อนหลัง 14 วัน เพื่อใช้ในการระบุบุคคลในกลุ่มผู้สัมผัสใกล้ชิดที่มีความเสี่ยงสูง ซึ่งต้องปฏิบัติตามมาตรการของหน่วยงานสาธารณสุขในพื้นที่และตรวจหาเชื้อ COVID-19 จนกว่าจะได้ผลที่แน่ชัด
ทั้งนี้ CAAT ได้ปิดอาคารสํานักงานรวมถึงส่วนบริการประชาชนชั้น 3 ห้างไอทีสแควร์ หลักสี่ เป็นการชั่วคราวในวันที่ 29 และ 30 เมษายน 2564 เพื่อทําความสะอาดและพ่นฆ่าเชื้อในพื้นที่สํานักงานทุกชั้น และให้พนักงานที่ไม่ได้เข้าเกณฑ์เป็นผู้สัมผัสใกล้ชิดที่มีความเสี่ยงสูง เฝ้าระวังอาการตนเอง 14 วัน และปฏิบัติตามมาตรการสลับกันปฏิบัติงานที่บ้าน (Work From Home) ต่อไปจนถึงวันที่ 30 พฤษภาคม 2564 และให้ปฏิบัติตามมาตรการของสํานักงานและสาธารณสุขอย่างเคร่งครัด
ในช่วงเวลาดังกล่าวหากผู้ใดมีความประสงค์จะติดต่อพนักงานสามารถดําเนินการติดต่อผ่านทางช่องทางโทรศัพท์ สื่อออนไลน์ หรือระบบประชุมทางไกลได้ เจ้าหน้าที่กรมควบคุมโรคจะดําเนินการสอบสวนโรคจากผู้ติดเชื้อดังกล่าวอย่างละเอียดต่อไป หากมีความคืบหน้าอย่างเป็นทางการและข้อมูลสําคัญอื่นๆ CAAT จะแจ้งให้ทราบโดยเร็วต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน ขยายเวลาการรับสมัครนักศึกษาใหม่ ประจำปีการศึกษา 2564 (รอบ 3 : รับตรง)
วันพฤหัสบดีที่ 29 เมษายน 2564
สถาบันการบินพลเรือน ขยายเวลาการรับสมัครนักศึกษาใหม่ ประจําปีการศึกษา 2564 (รอบ 3 : รับตรง)
...
เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในขณะนี้ นั้น เพื่อเป็นการเปิดโอกาสให้ผู้สนใจที่จบการศึกษาในปีนี้ สถาบันการบินพลเรือน รัฐวิสาหกิจ สังกัดกระทรวงคมนาคม จึงขอขยายเวลาการรับสมัครนักศึกษาใหม่ ประจําปีการศึกษา 2564 หลักสูตรวิชาภาคพื้นเทียบเท่าระดับอนุปริญญา และระดับปริญญาตรี รอบ 3 : รับตรง ตั้งแต่บัดนี้ จนถึงวันที่ 10 พฤษภาคม 2564 โดยเปิดรับสมัครผ่านทางระบบ INTERNET ที่ www.catc.or.th เท่านั้น
สําหรับช่องทางชําระเงินค่าสมัคร ผู้สมัครสามารถชําระเงินผ่านระบบ Teller Payment ธนาคารกรุงไทย จํากัด (มหาชน) ได้ตั้งแต่วันเปิดรับสมัคร – 11 พฤษภาคม 2564 และจะทําการประกาศรายชื่อผู้มีสิทธิสอบวัดความรู้ ในวันที่ 13 พฤษภาคม 2564 โดยเปลี่ยนการคัดเลือกด้วยการสอบวัดความรู้/ความถนัด จากเดิม เป็นการสอบสัมภาษณ์เป็นภาษาอังกฤษอย่างเดียว เท่านั้น ทั้งนี้ ให้ผู้มีรายชื่อมีสิทธิ์สอบให้ติดตาม วัน เวลา สถานที่ ในการสอบได้ทาง www.catc.or.th และ Facebook: catcthailand
สอบถามรายละเอียดเพิ่มเติมที่หมายเลขโทรศัพท์ 0 2272 5741 -4 ต่อ 8551, 8221, 8211 หรือ 0 9892 86394 E-mail : registrar@catc.or.th
รัฐบาลไทย-ข่าวทำเนียบรัฐบาล-สถาบันการบินพลเรือน จัดการฝึกอบรมหลักสูตร Managing Compliance with ICAO SARPs (MCIS) ในรูปแบบห้องเรียนเสมือนจริง (Virtual Classroom)
วันพฤหัสบดีที่ 29 เมษายน 2564
สถาบันการบินพลเรือน จัดการฝึกอบรมหลักสูตร Managing Compliance with ICAO SARPs (MCIS) ในรูปแบบห้องเรียนเสมือนจริง (Virtual Classroom)
สถาบันการบินพลเรือน (สบพ.) กระทรวงคมนาคม เปิดการฝึกอบรมหลักสูตร Managing Compliance with ICAO SARPs (MCIS) ในรูปแบบห้องเรียนเสมือนจริง (Virtual Classroom) สําหรับผู้บริหารในอุตสาหกรรมการบิน ตั้งแต่ระดับต้นถึงระดับกลาง ฝึกอบรม วันที่ 24 – 28 พ.ค. 2564
หลักสูตร Managing Compliance with ICAO SARPs (MCIS) มีวัตถุประสงค์เพื่อเพิ่มทักษะในการวางแผน การเฝ้าสังเกตการณ์ต่อการปฏิบัติตามมาตรฐาน และแนวทางปฏิบัติที่แนะนํา (Standard and Recommended Practices : SARPs) ในกิจการการบินทุกประเภท ให้เป็นไปตามที่องค์การการบินพลเรือนระหว่างประเทศ (International Civil Aviation Organization: ICAO) กําหนด พร้อมนําผลลัพธ์ที่ได้มาต่อยอดพัฒนาองค์กรของตนเอง โดยเปิดรับสมัครตั้งแต่บัดนี้ เป็นต้นไป ผู้สนใจสามารถกรอกใบสมัครได้ที่ https://itrain.catc.or.th และสอบถามรายละเอียดเพิ่มเติม โทร 0 2272 5741 ต่อ 8571, 08 6628 1611 หรือ E-mail: itrain@catc.or.th